Ǎ Zāmbá, tsígí ma ǹtól, ó kal adzó dáma ai bəbúg mətǐŋ; ábə mod mədugán ai mod mətóm, kodége ma. 2Ǎ Zāmbá, wa ekə m̀bíl dzáma, dzé áfə wǎtsam ma ? Ású dzé mə̄ nə́ wulu ai məyəb, ǹzízíŋ wâ ó bân ma ? 3Lómó ḿfyɛ wóe ai bə́bə́lá woe, bí lə́dē ma zěn, bí kə kwí ai ma á ḿfūfúb ǹkǒl wóe, ai á bitɔbɔgɔ bíe. 4Mayi hḿ kə̄ kwí âlatâr Zambá, é Zāmbá yǎ ā bɔ̄ nə́ mə́ dzəm ai miǹtag, ńdɔ̄ áfə mǎyi wa dzə́mələ ai mvɛ́d oyəŋ, ǎ Zāmbá, ǎ Zambá wáma.